Osnovna škola „Anž Frankopan“ Kosinj

 Gornji Kosinj 49

 53 203 Kosinj

 KLASA: 602-01/22-01-2

 URBROJ: 2125/32-22-01-1

 Kosinj, 17. siječnja 2022.

Temeljem čl. 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Škole Zrinka Vukelić, dipl. uč. podnosi:

 ***IZVJEŠĆE O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA ZA 1. POLUGODIŠTE ŠK. GOD. 2021./2022.***

**STANJE SIGURNOSTI U ŠKOLI**

Škola surađuje s tvrtkom ZAŠTITA INSPEKT d.o.o (Poslovnica Gospić) po svim pitanjima vezanim uz sigurnost i zaštitu na radu.

 U suradnji s navedenom tvrtkom poduzete su sve preventivne mjere za siguran boravak u prostorima Škole. Nije bilo primjedbi za siguran rad učenika i djelatnika.

 U školi nije bilo ozljeda na radu uzrokovanih nedostatcima prostora i opreme. Svi zaposlenici Škole osposobljeni su za rad na siguran način i zaštitu od požara.

Vatrogasni se aparati redovito servisiraju u navedenoj tvrtki.

Učenici su na prvim satovima razrednika upoznati s mjerama sigurnosti kroz izlaganje razrednika i uputama o kućnom redu. Na ulazu u školsku zgradu dežura prema potrebi jedan zaposlenik pomoćno-tehničkog osoblja. U Školi za vrijeme rada dežuraju i učitelji, a raspored dežurstava objavljuje se na oglasnoj ploči Škole (prema potrebi se mijenja).

Svi učenici Škole osigurani su 24 sata od posljedica nezgodnog slučaja kod izabrane osiguravajuće kuće.

U listopadu smo proveli vježbu evakuacije i spašavanja. Uz povjerenicu zaštite na radu T.V.T., voditelj vježbe je bio učitelj Lj.M., dugogodišnji član HGSS-a koji je održao predavanje, a nakon njegovih uputa o tijeku vježbe, ona je uspješno i odrađena.

Epidemiološke mjere zbog COVID-a 19 i dalje su na snazi. Obavezne su maske, dezinfekcija ruku i sve ostalo što je propisano. U školu se može ući samo s digitalnom potvrdom, onom o cijepljenju, preboljenju, potvrdom od liječnika ili potvrdom o testiranju.

Stanje sigurnosti u Školi zadovoljavajuće je.

**PROVOĐENJE PREVENTIVNIH PROGRAMA**

 Preventivni programi tijekom prvog polugodišta provodili su se s ciljem humanizacije školskog ozračja, prevencije rizičnih oblika ponašanja kod učenika, prevencije različitih ovisnosti i poticanjem vršnjačke pomoći i odgovornog ponašanja. Održavaju se predavanja i radionice na satovima razrednika, organiziraju ih i stručne suradnice, učitelji u sklopu predmetne nastave realiziraju teme iz zdravstvenog i građanskog odgoja. Preventivni programi provode se i realiziraju i kroz suradnju sa ZZJZ Ličko – senjske županije, liječnikom Školske medicine, MUP-om i Hrvatskim Crvenim križem.

 Tijekom prvog polugodišta organizirane su sljedeće aktivnosti vezane za zaštitu učenika, prevenciju ovisnosti i promicanje solidarnosti među djecom:

* **Mama, budi zdrava** (Ružičasti listopad)- u suradnji s udrugom „Sve za nju“ proveli smo akciju povodom Međunarodnog mjeseca borbe protiv raka dojke.
* **„Plastičnim čepovima do skupih lijekova „-** nastavljamo s humanitarnom akcijom,sakupljamo čepove koje ćemo ponovno donirati Udruzi oboljelih od limfoma i leukemije u Čakovcu.
* **Škole za Afriku –** uključili smo se i ovu godinu u ovaj UNICEF-ov projekt. Naše skromne donacije uplatit ćemo za pomoć djeci s Madagaskara.
* **Festival prava djece –** ovaj festival organizira Udruga za promicanje stvaralaštva i jednakih mogućnosti Alternator. Održan je online.

Učenici su u cilju promicanja zdravog načina života uključeni u Shemu školskog voća.

 Projekt „OBROK ZA SVE 2 „ omogućio je svim učenicima besplatnu školsku prehranu.

 Sistematski pregledi učenika i cijepljenja odvijaju su se prema planu školske liječnice.

Djelatnici su obavljali sistematske preglede u Poliklinici Agram u Zadru.

 **MJERE ZAŠTITE PRAVA UČENIKA**

Tijekom prvog polugodišta provodili su se razgovori kroz individualnu komunikaciju s učiteljima, učenicima i roditeljima (obavljaju ih razrednici na roditeljskim sastancima , učitelji na individualnim terminima za roditelje , telefonskim putem).

 Temeljem svega navedenog smatram da je stanje sigurnosti u cilju zaštite prava učenika u Školi i provođenje preventivnih programa i mjera zadovoljavajuće.

RAVNATELJICA:

Zrinka Vukelić, dipl. uč.